##### **Tilvenning i Årvollskogen**

Vi er opptatt av å skape en god barnehagestart og en god overgang i innad i Årvollskogen barnehage. Derfor ønsker vi at dere leser litt om hva slags rutiner vi har, og hva det er viktig å tenke på i en tilvenningsperiode.

Når barnet skal begynne i barnehagen eller gå fra småbarn til storebarnsavdeling vil det få en primærkontakt, dette kan sees på som en tilknytningsperson. Primærkontakten skal være den første som blir kjent med barnet og foreldrene ved oppstart i barnehagen. Denne perioden kan sees på som en tilknyttingsperiode, med dette mener vi at barn og foreldrene skal knytte seg til og bli kjent med de som jobber i barnehagen samt barnehagens rom, leker og rutiner mm. Målet med å ha en primærkontakt er å skape en trygg base og en god overgang til barnehagehverdagen.

Rammeplanen fra 2017 legger vekt at barnehagen skal samarbeide med hjemmet, ivareta barns behov for omsorg og lek. Og fremme læring og danning som grunnlag for allsidig utvikling. Den legger også vekt på at når barnet begynner i barnehagen skal personalet sørge for tett oppfølging, for at barnet skal oppleve tilhørighet og trygghet til å leke, utforske å lære. Om overganger innad i barnehagen sier rammeplanen at personalet skal sørge for at barn og foreldre får tid og rom til å bli kjent med barn og personalet på den nye avdelingen sin(Tips: Dersom dere ønsker å lese mer om rammeplanen, trykk på linken <https://www.udir.no/laring-og-trivsel/rammeplan/>).

Primærkontakten skal være tilstede for barnet, og gi omsorg/støtte og fortrolighet. Og hjelpe barnet til å finne seg til rette i barnehagen. For å få til dette er det viktig at personalet er oppmerksomme og ser hvert enkelt barns behov. Å være TRYGG er en viktig forutsetning for og ha det bra, det er en grunnmur som må være på plass for barnets utvikling lek, læring og danning.

For å skape en god overgang, og gjøre tilvenningsperioden til en god opplevelse bør personalet få kjennskap til hvilke vaner barnet har, slik at disse i størst mulig grad kan overføres til barnehagen. Disse vanene kan være hva barnet liker å leke med, hva liker det å spise, hvilke sanger/bøker barnet liker, hva bruker barnet som trøst, og hvilke ord og uttrykk barnet har i ulike sammenhenger. I løpet av den første tiden vil dere få tilbud om en oppstartsamtale, målet med denne samtalen er å utveksle informasjon.

Når det kommer til overganger innad i barnehagen, så kan dette oppleves som en omveltning for mange barn. De beveger seg fra sin trygge base med sine trygge omsorgspersoner som de har knyttet sterke bånd til, for å ta et skritt videre i barnehagelivet hvor de skal gjøre seg nye bekjentskaper og erfaringer, og knytte nye bånd med nye mennesker. Vi i Årvollskogen har derfor laget oss gode rutiner for at denne overgangen skal gå fint. Vi starter tidlig opp med tilvenning på ny avdeling. Målet med dette arbeidet er at barna skal bli kjent med barn og voksne i et rolig tempo, bli trygge på nye avdelinger og knytte seg til nye voksne.

Vi anbefaler god tid til selve tilvenningen av barna. Foreldrene bør sette av minst en uke til tilvenning.. Det er veldig individuelt hvor lang tid hvert enkelt barn trenger. Og det er det viktig å respektere. Vi tilpasser oss etter barnas behov.

**Tips for å skape en god tilvenning.**

**(**Dette er våre faglige og generelle anbefalinger for å skape en god tilvenningsperiode, det er ikke noe vi krever men som vi ser er barns beste)

* Innstill deg på å bruke tid på gradvis tilvenning, målet er å skape gode relasjoner og trygge barn.
* Snakk jevnlig med barnet om endringene som skal skje. Husk å være glad og positiv i samtalene.
* Unngå all form for negativ snakk eller snakk om uro rundt barnehageoppstart når barnet er inne hørerekkevidde. Barn får med seg mer enn man tror, og eksperter på å fange opp foreldres uro.
* Tenk gjennom rutinene deres, planlegg rolige moringer og rolige ettermiddager. Barnet blir fortere slitent når det møter nye impulser.
* Besøk og lek utelekeplassen vår etter stengetid, dette viser barnet at barnehagen er et trygt sted å være.
* Dag 1: Skal mor eller far være tilstede hele tiden. Dag 1 er en kort besøksdag på sirka en time. Den første dagen skal foreldrene ikke gå i fra men være med barnet sitt sammen med primærkontakten. Det er viktig at foreldrene er tilstede for å vise at barnehagen er trygt sted å være.
* Dag 2: kan være litt lenger, dette er også en slags besøksdag. Hvis det går bra kan foreldre trekke seg litt unna på avdeling.
* Dag 3: dere kommer og er sammen med barnet deres en liten stund før dere prøver å vinke og si hadet, men er i nærheten av barnehagen. Her er det viktig at dere er tilgjengelig.
* Dag 4: dere kommer og er sammen med barnet deres en liten stund før dere prøver å vinke og si hadet, men er i nærheten av barnehagen. Vi forsøker å utvide besøket med å spise i barnehagen. Husk at vi ser an barnets behov. Det er viktig at dere er tilgjengelig.
* Dag 5: Vi gjør det samme som dagen før, vi førsøker å utvide besøket med å legge barnet. Etter soving blir barnet hentet. Husk at vi ser an barnets behov. Det er viktig at dere er tilgjengelig.
* Barnet trenger ekstra oppmuntring i denne perioden.
* Avskjed. Når foreldrene skal forlate barnehagen, må barnet få beskjed om dette. Du bør ikke ”snike” deg ut. La barnet få oppleve at du er trygg på at dette skal gå bra. De ansatte vil stå klar til å ta over og sørge for at barnet føler seg trygt og har det bra i barnehagen. Det er bedre for barnet å få en kort avskjed enn en som blir dratt ut. Godta at barnet gråter. Det er sunt og normalt, og ikke et tegn på at du gjør noe galt. Dersom du sitter på jobb med dårlig samvittighet, ring oss. Ikke tenk på at du forstyrrer, men ring og spør hvordan det går. I de fleste tilfeller slutter gråten før du har nådd porten. Dersom barnet ikke vil slå seg til ro, vil vi ta kontakt med deg. Det kan være greit å ta med seg en kosebamse, sutteklut, smokk eller noe annet kjekt og trygt hjemmefra.
* At barnet gråter når du kommer for å hente, betyr ikke at det har hatt det greit i barnehagen, men at det er glad for å se foreldrene igjen.
* Skal barnet ha sovevogn i barnehagen så er det lurt å bruke en kjent vogn.
* Husk og ha godt og tett dialog med barnehagen. Ikke vær redd for å spørre eller si ifra dersom dere opplever noe som ugreit. Vi tar i mot alle tilbakemeldinger.

**Her kan dere se hva Oslo kommune legger vekt på med tanke på tilvenning:**

[**https://www.oslo.kommune.no/barnehage/kvalitet-i-oslobarnehagen/tilvenning-i-barnehagen/**](https://www.oslo.kommune.no/barnehage/kvalitet-i-oslobarnehagen/tilvenning-i-barnehagen/)

**TA KONTAKT DERSOM DERE HAR NOEN SPØRSMÅL.**

**Med vennlig hilsen Personalet i Årvollskogen barnehage.**